hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy en hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy de en sv fr de de fr fr fr sv hy hy hbs_lat de de en en en en fr fr fr bg de de en en en en fr fr fr ka de de en en en en fr fr fr es de zh bn hy hy hy hy
Ուսումնական ճամփորդության կազմակերպման մեթոդական նկարագրություն
Երեխաները ապրում, մեծանում և զարգանում են այն աշխարհում, միջավայրում, որը կա և որը ստեղծել ենք մեծահասակներս: Մեր՝ մեծահասակներիս խնդիրն է ապահովել անվտանգ, զարգացնող, դինամիկ, ստեղծական, ինքնակրթման, ինքնադրսևորման հնարավորություններ տվող կրթական միջավայր (մեդիամիջավայր):
Սովորողի կրթական (ուսումնական) միջավայրը չի սահմանափակվում միայն դպրոցի տարածքով: Իր շրջակա միջավայրը ճանաչելու, ուսումնասիրելու, հետազոտելու, դիտարկելու, դրա հիման վրա վերլուծություններ անելու հնարավորությունն են տալիս ուսումնական ճամփորդությունները: Ըստ ուսումնական պլանի՝ սահմանված կարգով իրականացվող ուսումնական ճամփորդությունները դասընթացների բաղկացուցիչն են: Սովորողի մասնակցությունն այդ ճամփորդություններին պարտադիր է:
Ուսումնական ճամփորդությունը չի սահմանափակվում միայն տվյալ տարածք այցելությամբ ու ուսումնասիրությամբ: Այն պիտի դառնա դասարան-լաբորատորիայում իրականացվող նախագիծ-թեմայի բաղկացուցիչ:
Խնդիրները` ստեղծագործականության, դիտողականության, դիտարկումներ անելու, բանավոր խոսքի խմբագրման, թվային գործիքներից օգտվելու, համագործակցային և ինքնուրույն աշխատանքի հմտությունների զարգացում:
Թեման ընդգրկում է լեզվագործունեությունը, մեդիատեխնոլոգիան, ուսումնական ճամփորդությունը:
Թեմայի տևողությունը մեկ շաբաթ է:
Դրսում գույնզգույն ու սիրուն աշուն է, այնքան սիրուն, որ նայելդ, նկարելդ ու խոսելդ գալիս է: Դե, մենք էլ սկսեցինք: Սկսեցինք Աշուն բառից: Եվ որպես դասի սկզբնական, խթանման փուլ կիրառվեց «Պրիզմա» մեթոդը: Սովորողների հետ գտանք աշնան հետ կապված իրենց զգացողություններն արտահայտող բառերը, որոնք վերջում դարձան անսպասելի ու երևակայական մտքերի հիմք:
Հաջորդ աշխատանքն ուղղված էր էլի նրանց ստեղծագործական երևակայության ու անսպասելի լուծումներ գտնելու հմտության զարգացմանը: Հորինեցինք «աքրոստիկոսներ» աշուն բառով, որտեղ գովում էինք աշնանը: Հորինվածքներով ու paint նկարչական ծրագրում արված նկարներով հավաքվեց էլեկտրոնային ընթերցարան` Աշնանային ընթերցարան:
Աշնան մասին ունեցած մեր տեղեկություններն ամփոփելուց հետո դուրս եկանք բակ: Դպրոցի բակի աշունը նկարեցինք ջրաներկով ու ֆոտոխցիկով: Իսկ դիտարկումներն ամփոփվեցին առցանց քննարկման ընթացքում: Կարդա Մեր դպրոցի բակի աշունըվերնագրի տակ:
Ուսումնական ճամփորդությունը բաժանվում է երեք մասի` նախապատրաստական փուլ, ճամփորդություն, ճամփորդության ամփոփում:
Նախապատրաստական փուլում ներկայացվեց այն վայրը, ուր այցելելու էինք: Նպատակը աշնան դիտարկումների շարունակությունն էր: Ընտրվել էր «Ջրվեժ» անտառապարկը: Համառոտ ծանոթացանք վայրին: Ինֆորմացիան ու նկարները դուրս էին բերվել համացանցից: Բացի դրանից, կատարեցինք աշխատանքի բաժանում: Մի խումբը ստացավ աշնանային տեսարանները լուսանկարելու հանձնարարություն, երկրորդ խումբը` հետևելու և գրանցելու էր, թե որքան ժամանակում դպրոցից հասանք Ջրվեժ: Երրորդ խումբը համեմատելու էր Ջրվեժի և «Բանգլադեշի» եղանակային տարբերությունները:
Ճամփորդության մեկնեցինք նոյեմբերի 8-ին: Շրջեցինք, տեսանք աշունը: Ավելի մանրամասն այս ֆոտոշարքում` Աշնան խշխշան ուրախությունը:
Ճամփորդությունը սովորողների կողմից ամփոփվեց կայքում, երբ նրանք հրապարակեցին իրենց հաշվետու նյութերը` վերը նշված հանձնարարություններին անդրադառնալով:
Արմեն Աթանյան` Մի հիասքանչ օր «Ջրվեժ» անտառապարկում
Սերգեյ Գալոյան` Ջրվեժի անտառապարկ ու իսկական աշուն
Մանե Թոռունյան` Ջրվեժի անտառապարկ
Կարինե Մանասյան` Ջրվեժի անտառապարկում իսկական աշուն տեսանք
Աննա Ղարիբյան` Այնքան հետաքրքիր աշունը
Կարինե Ոսկանյան` Անտառի աշունը
Հովհաննես Հակոբյան` Հետաքրքիր օր
Ռուբեն Ավետիսյան` Ես իսկական աշուն տեսա
Շարունակվում է լեզվագործունեությունը, որին գումարվում է մեդիատեխնոլոգիան` թվային գործիքների ու համակարգչային ծրագրերի կիրառությամբ:
Աշնան թեման շարունակվեց երկու ոտանավորները սովորելիս: Համո Սահյանի «Մշուշների շղարշի տակ» ոտանավորը կարդացինք, գտանք անհասկանալի բառերի բացատրությունը, չափածո ստեղծագործությունը պատմեցինք արձակ, այն բաժանեցինք երկտողերի և նկարեցինք ըստ երկտողերի: Թղթային տարբերակից բացի Paint նկարչական ծրագրում նկարեցինք դրանք: Հավաքեցինք ըստ երկտողերի և Power Point ծրագրում ստացանք ոտանավորի թվային տարբերակը` մեր նկարչական մեկնաբանությամբ: Ստացված աշխատանքներից ամենահաջողվածները հրապարակվեցին կայքում (օրինակ` Կարինե Ոսկանյանի Էլեկտրոնային ընթերցարանը):
Հաջորդ ստեղծագործությունն էր Համո Սահյանի «Ամեն, ամեն ինչ ոսկեզօծվել էր»: Լեզվական աշխատանքներից հետո ձայնագրեցինք այն: Այս դեպքում էլ ընտրվեց հաջողված արտասանությունը: Այս փուլում կարևորվում էր գեղեցիկ ու ճիշտ առոգանությամբ արտասանությունը: Նկարագրված աշունը շատ էր համապատասխանում անտառապարկի աշնանը: Սովորողների արված լուսանկարներից ընտրվեցին մի քանի հաջողվածները և պատրաստեցինք ֆիլմ` «Աշուն + դիտարկում + ճամփորդություն + բանաստեղծություն= ֆիլմ»: